Diari Oficial de la Generalitat Valenciana


Sumari del DOGV 4975, del 31-03-2005 (2005/3298)

Informació pública de l'aprovació de la nova composició de la mesa encarregada d'efectuar l'obertura de les proposicions juridicoeconòmiques dels programes d'actuació integrada.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4975

Data del DOGV
:   31-03-2005

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2005/3298


Organisme emissor
:   Ajuntament de Castelló de la Plana

Tipus de document
:   Anunci

Informació pública de l'aprovació de la nova composició de la mesa encarregada d'efectuar l'obertura de les proposicions juridicoeconòmiques dels programes d'actuació integrada. [2005/Q3298]
  
El Ple de l'Ajuntament de Castelló de la Plana, en data 24 de febrer de 2005, va adoptar l'acord següent:
  
«Vist l'expedient que s'està tramitant per a l'aprovació de la nova composició de la mesa encarregada d'efectuar l'obertura de les proposicions juridicoeconòmiques dels programes per al desenvolupament d'actuacions integrades i de qualificar la seua documentació i els següents,
  
Antecedents:
  
1. En la sessió plenària de data 25 de setembre de 2003, es va aprovar la composició actual de l'esmentada mesa, i es va adequar a la renovació de la corporació municipal, que va tindre lloc en data de 14 de juny de 2003.
  
2. L'elecció, en la sessió plenària de 29 de gener de 2005, d'un nou titular de l'Alcaldia, que ha exercit fins a hui les funcions de president de la mesa, i la reestructuració de la secció administrativa encarregada de tramitar els programes, aconsellen una modificació de la constitució de l'esmentada mesa i,
  
Tenint en compte que:
  
I. De l'article 81.1 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, en relació amb l'article 79.1 del Reglament General de la Llei de Contractes de les Administracions Públiques, aprovat pel Reial Decret 1.098/2001, de 12 d'octubre, es desprén que la mesa de contractació estarà formada per un president, un mínim de quatre vocals i un secretari designats per l'òrgan de contractació, l'últim entre funcionaris d'aquest o, si no n'hi ha, entre el personal al seu servei.
  
II. L'article 45.5 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, disposa que en les obertures de les proposicions juridicoeconòmiques hauran de comparéixer dos testimonis.
  
III. La designació dels membres de la mesa té caràcter permanent, per la qual cosa la composició haurà de publicar-se en el butlletí oficial de la província, sense perjudici que en resulte convenient la publicació en el Diari Oficial de la Generalitat Valenciana, atés que és l'utilitzat per a l'exposició al públic de les propostes de programació.
  
Per tot això, vistos els preceptes esmentats i l'informe del cap del Negociat de Gestió Urbanística, a proposta de la Comissió Informativa d'Urbanisme i Obres, s'acorda:
  
1. Aprovar la nova composició de la mesa encarregada d'efectuar l'obertura de les proposicions juridicoeconòmiques dels programes d'actuació integrada, que estarà formada pels membres següents:
  
a) President:
  
Titular: Francisco Javier Moliner Gargallo, tinent d'alcalde i regidor delegat de Serveis Urbanístics, Projectes i Obres Municipals.
  
Suplent: el vocal titular o suplent que ocupe el primer lloc entre els ressenyats a continuació.
  
b) Vocals:
  
- Tres membres de l'òrgan de contractació:
  
Titulars: Susana Blanca Fernández Santana, tinent d'alcalde i regidora delegada d'Hisenda Municipal, Convenis Institucionals i Patrimoni Municipal, José Pascual Gil, tinent d'alcalde i regidor delegat de Medi Ambient, Jardineria i Agricultura, i María Luisa Ribes Ferrer, regidora delegada de Participació Ciutadana, Consum i Comerç.
  
Suplent: Miguel Ángel Mulet Taló, tinent d'alcalde i regidor delegat de Promoció Turística, Cultura i Educació.
  
- El secretari general de l'ajuntament o, per la seua delegació, l'oficial major.
  
- L'interventor municipal o, per la seua delegació, el viceinterventor.
  
c) Secretari: el cap del Negociat de Gestió Urbanística, o, per la seua delegació, qualsevol tècnic d'administració general de l'Agència de Desenvolupament Urbanístic.
  
d) Testimonis: dos funcionaris de l'Agència de Desenvolupament Urbanístic.
  
2. Publicar aquest este acord en el Butlletí Oficial de la Província de Castelló i en el Diari Oficial de la Generalitat Valenciana».
  
Contra l'acte que es publica, que posa fi a la via administrativa, s'hi pot interposar un recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases del Règim Local, modificat per les lleis 11/1999 i 57/2003, i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per la Llei 4/1999) o, alternativament, recurs contenciós administratiu davant del Jutjat Contenciós Administratiu de Castelló de la Plana dins del termini de dos mesos (art. 52 de la Llei 7/1985, de 2 d'abril, Reguladora de les Bases de Règim Local, modificada per les lleis 11/1999 i 57/2003, i 8.1, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per la Llei Orgànica 19/2003, de 23 de desembre). En ambdós casos, el termini es computarà des de l'endemà del dia en què es realitze l'última publicació del present anunci.
  
Castelló de la Plana, 4 de març de 2005.- L'alcalde: Alberto Fabra Part.